Simonas Gaudėšius

Simonas Gaudėšius (1880 m. Viekšnių vls. – 1942 m. vasario 23 d. Komijos ATSR) – Lietuvos vaistininkas, filantropas, Šilalės valsčiaus visuomenės veikėjas.

 Biografija 
Gimė 1880 m. Viekšnių apylinkėje, ūkininko Simono Gaudėšiaus šeimoje. Įsigijęs provizoriaus specialybę, apie 1897 m. Šilalėje tapo vaistinės savininku. Už pasižymėjimą miestelio visuomeninėje veikloje 1918 m. buvo išrinktas į Šilalės valsčiaus tarybą ir revizijos komisiją. 1921 m. įsteigė Šilalėje vidurinę mokyklą. Šelpė neturtingus moksleivius, už kai kuriuos sumokėdavo mokslo mokestį, priimdavo į savo namus. 

1941 m. birželio 14 d. ištremtas į Terebėjų, Kortkeroso rajoną (), Komijos ATSR (Rusija). Mirė tremtyje 1942 m. vasario 23 d.

 Įamžinimas 
 Pavadinta S. Gaudėšiaus gatvė Šilalės miesto centre.
 1993 m. Simono Gaudėšiaus vardas suteiktas jo įkurtai  Šilalės vidurinei mokyklai.
 Šilalės rajono savivaldybės tarybos 2015 m. gruodžio 29 d. sprendimu Nr. T1-311 numatyta 2018–2020 m. „pastatyti paminklą Šilalės patriarchui Simonui Gaudėšiui“.

 Nuorodos 
 Vaistininkas Simonas Gaudėšius 
 Šilalės miesto istorija 

Kategorija:Lietuvos vaistininkai
Kategorija:Lietuvos filantropai